РЕШЕНИЕ НА СЪДА НА ПУБЛИЧНАТА СЛУЖБА (втори състав)
11 декември 2008 година
Дело F-83/06
Arno Schell
срещу
Комисия на Европейските общности
„Публична служба — Длъжностни лица — Повишаване — Точки за предимство — Общи разпоредби за изпълнение на член 45 от Правилника“
Предмет: Жалба на основание на членове 236 ЕО и 152 EA, с която г‑н Schell иска главно отмяната на списъка на длъжностните лица, повишени
в степен B*8 в процедурите по повишаване за 2004 и 2005 г., тъй в като тези списъци липсва неговото име, както и отмяната
на подготвителните актове във връзка с тези решения, и при условията на евентуалност — отмяната на решенията, определящи общия
брой на точките за повишаване в процедурите по повишаване за 2004 г. и 2005 г.
Решение: Отхвърля жалбата. Всяка страна понася направените от нея съдебни разноски.
Резюме
Длъжностни лица — Жалба — Предварителна жалба по административен ред — Система за повишаване, въведена от Комисията — Жалба
по административен ред срещу списъка с повишените длъжностни лица и срещу предоставените на длъжностните лица точки — Решение
за отказ — Мотивиране
(член 25, втора алинея, член 45 и член 90, параграф 2 от Правилника за длъжностните лица)
В рамките на системата за повишаване, въведена от вътрешна за Комисията правна уредба, където процедурата по повишаване приключва
с акт, състоящ се от две отделни решения на органа по назначаването — едното от които установява списъка с повишените лица,
а другото определя общия брой точки на длъжностните лица, — за никое от тези две решения не се предполага, че трябва да бъде
мотивирано. Задължението за мотивиране е изпълнено, когато органът по назначаването мотивира решението, с което отхвърля жалба,
подадена по административен ред срещу посочените решения съгласно член 90, параграф 2 от Правилника.
В това отношение, тъй като избира кого да повиши, органът по назначаването не е длъжен да разкрива на неповишения кандидат
своята преценка, извършена чрез сравнение между него и избрания за повишаване кандидат. Следователно в отговор на административната
жалба е достатъчно да се спомене как предвид индивидуалното положение на длъжностното лице са били приложени законоустановените
и предвидени в Правилника условия за повишаване, за да е изпълнено задължението за мотивиране.
(вж. точки 89 и 91)
Позоваване на: Съд — 7 февруари 1990 г., Culin/Комисия, C‑343/87, Recueil, стp. I‑225, точка 13
Първоинстанционен съд — 25 февруари 1992 г., Schloh/Съвет, T‑11/91, Recueil, стp. II‑203, точки 73, 85 и 86; 29 май 1997 г.,
Contargyris/Съвет, T‑6/96, Recueil FP, стp. I‑A‑119 и II‑357, точки 147 и 148; 14 юни 2001 г., McAuley/Съвет, T‑230/99, Recueil FP,
стp. I‑A‑127 и II‑583, точки 50—52 ; 29 ноември 2005 г., Napoli Buzzanca/Комисия, T‑218/02, Recueil FP, стp. I‑A‑267 и II‑1221,
точка 59; 19 октомври 2006 г., Buendía Sierra/Комисия, T‑311/04, Recueil, стp. II‑4137, точка 147